Eurafrasia

Afro-Eurasia o Eurafrasia es considerate como le plus grande massa continental del Terra. Plus de 85% del population mundial habita sur iste supercontinente. In Europa e in le Americas, illo es etiam cognoscite como le Vetere Mundo, ben que iste termino se considera como plus cultural que geographic. 

 Subdivision 
Africa-Eurasia pote esser subdividite in tres continentes (Africa, Asia e Europa), e duo massas de terra (Africa e Eurasia), perque le Canal de Suez, sin esclusas e dunque situate completemente al nivello del mar, separa Africa de Europa. 

 Population 
In 2019, Asia ha le plus grande numero de personas. Iste continente conta plus de 4 milliardos de habitantes, circa 60% del population mundial. Africa seque con plus de 1 milliardo de habitantes, quasi 15% del population mundial. Finalmente, Europa, con quasi 733 milliones de habitantes, representa circa 11% del population mundial.

Le differentias in le distribution del habitantes de iste supercontinente es grande. Per exemplo, certe statos independente es multo densemente populate; dece-un del dece-cinque statos independente le plus densemente populate se trova in iste supercontinente. Alteres es ha un population multo sparse; dece-un del dece-cinque statos independente le minus densemente populate es situate in iste parte del mundo.

In terminos de numero absolute de habitantes, Africa-Eurasia es representate con dece-duo statos independente in le prime dece-cinque paises le plus populate. Le sol duo paises in le mundo con plus de un milliardo de habitantes (China e India) etiam pertine a illos. Inter le prime dece-cinque statos independente le minus densemente populate, il ha septe.

 Vide etiam 

 Referentias 

Categoria:Africa
Categoria:Eurasia